45. ΒΑΣΙΛΙΚΟΝ ΔΙΑΤΑΓΜΑ της 18 Ιουν./24 Ιουλ. 1959 Περί ηλικίας ιερέων διοριζομένων εις θέσεις Φυλακών. Έχοντες υπ' όψιν: α)τας διατάξεις του άρθρ. 16 παρ. 1 του Νόμ. 1811/1951 "περί κώδικος καταστάσεως των δημοσίων διοικητικών υπαλλήλων", β)την υπ' αριθ. 296/1959 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και γ)την υπ' αριθ. 268/1959 γνωμοδότησιν του Συμβουλίου της Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον μόνον.-Κατ' εξαίρεσιν της διατάξεως του πρώτου εδαφίου της παρ. 1 του άρθρ. 16 Νόμ. 1811/1951 "περί κώδικος καταστάσεως των δημοσίων διοικητικών υπαλλήλων "ορίζεται ως ανώτατον όριον ηλικίας προς διορισμόν εις τας θέσεις ιερέων εν ταις Φυλακαίς και τοις Αναμορφωτικοίς Καταστήμασι το πεντηκοστόν έτος. Εις τους Ημετέρους επί του Συντονισμού και της Δικαιοσύνης Υπουργούς ανατίθεμεν την δημοσίευσιν και εκτέλεσιν του παρόντος. 